На основу члана 27. ст 10. и члана 29. ст .4. Закона о јавној својини („Службени гласник РС“,број 72/2011, 88/2013, 105/2014, 104/2016 – др. закон, 108/2016, 113/2017, 95/2018 i 153/2020) ) и члана 40. ст. 36. Статута општине Чајетина(„Службени лист општине Чајетина“,број 2/2019), Скупштина општине Чајетина,на седници од 22. јуна 2023. године, донела је

**О Д Л У К У**

**О ПРИБАВЉАЊУ НЕПОКРЕТНОСТИ**

**У ЈАВНУ СВОЈИНУ, БЕЗ НАКНАДЕ ОД ПАШИЋ ВИДОЈА ИЗ УЖИЦА**

**1.** Општина Чајетина,**без накнаде,прибавља у јавну својину**:

- кат.парцелу број 1240/4 КО Чајетина по врсти шумско земљиште, по начину коришћења шума 6. класе , уписана у лист непокретности број 5554 КО Чајетина, власништво Видоја Пашића из Ужица , у површини од 25 м2.

**2.** О прибављању непокретности у јавну својину из тачке 1.ове одлуке закључиће се уговор између именованог власника и Општине Чајетина у року од 30 дана након ступања на снагу ове одлуке.

**3.** Овлашћује се председник Општине Чајетина,Милан Стаматовић да у име Опшитне Чајетина закључи уговор из тачке 2.ове одлуке.

**4.** Уговор о прибављању непокретности из тачке 1.ове одлуке закључује се по претходно прибављеном мишљењу Општинског правобранилаштва, општине Чајетина и исти се оверава код јавног бележника.Трошкове овере сносиће Општина Чајетина.

**5.** Ова одлука ће се објавити у „Сл. листу општине Чајетина“ и ступа на снагу у року од осам дана по објављивању.

***О б р а з л о ж е њ е***

Дана 18. маја 2023.године Општинској управи Чајетина, Одељењу за имовинскоправне послове обратило се Општинско правобранилаштво општине Чајетина захтевом за прибављање у јавну својину кат. парцеле 1240/4 КО Чајетина ради проширења гробља.

Власник парцеле, Видоје Пашић, обратио се Општинском правобранилаштву поднеском од 18.05.2023 .године број ОП 92/2023 у ком истиче да је власник кат. парцеле број 1240/4 и да се иста прибави у јавну својину општине Чајетина без накнаде.

Општинско правобранилаштво је Општинској управи Чајетина доставило извод из листа непокретности број 5554 КО Чајетина из ког се може утврдити да је Видоје Пашић власник кат.парцеле 1240/4 КО Чајетина.

На усменој расправи одржаној 22.05.2023. године Видоје Пашић и Општински правобранилац, Синиша Булатовић су се изјаснили да су сагласни да се изврши прибављање у јавну својину без накнаде предметне непокретности.

Према одредбама Закона о јавној својини о прибављању непокретности у јавну својину одлучује орган јединице локалне самоуправе одређен у складу са законом и статутом јединице локалне самоуправе, након чега се закључује уговор са власником непокретности, по претходно прибављеном мишљењу јавног правобранилаштва општине, као јединице локалне самоуправе. Чланом 29.став 3. Закона о јавној својини прописано је да се непокретне ствари могу прибавити у јавну својину бестеретним правним послом ( наслеђе поклон или једнострана изјава воље ) експропријацијом , у пореском, стечајном и другим поступцима регулисаним посебни законом.

На основу свега изнетог, одлучено је као у изреци одлуке.

**СКУПШТИНА ОПШТИНЕ ЧАЈЕТИНА**

**Број : 463-23/2023 од 22. јун 2023. године**

**ПРЕДСЕДНИК**

**СКУПШТИНЕ ОПШТИНЕ,**

*Арсен Ђурић*